કાજોલે 1992માં બેખુદી ફિલ્મ સાથે બૉલીવુડ કૅરિયર શરૂ કર્યુ હતું, પરંતુ તેમની પ્રથમ હિટ ફિલ્મ બાઝીગર હતી કે જેમાં તેમની સાથે શાહરુખ ખાન હતાં. પછી તો નેવુના દાયકામાં શાહરુખ-કાજોલ એક હિટ જોડી તરીકે સ્થાપિત થઈ ગઈ. કાજોલે બૉલીવુડના ત્રણે ખાનો શાહરુખ, સલમાન ખાન અને આમિર ખાન સાથે જોડી બનાવી. જોકે શાહરુખ-કાજોલની જોડી ગોલ્ડન જોડી રહી. કાજોલ કરણ જૌહરના લકી અભિનેત્રી ગણાતાં. લગ્ન બાદ કાજોલે નાનકડું બ્રેક લીધું અને આમિર ખાન સાથે ફના દ્વારા કમબૅક કર્યું. તેઓ કરણ જૌહરની માય નેમ ઇઝ ખાનમાં પુનઃ શાહરુખ ખાન સાથે ચમક્યાં.